 Un urs a atacat o femeie care ieșise pe geamul unei mașini, pe Transfăgărășan.
O femeie a fost atacată de un urs pe Transfăgărășan. Femeia ieșise pe geamul unei mașini oprite pentru a fotografia sălbăticiunea. Autoritățile nu au reacționat momentan cu privire la acest incident.
Un urs a atacat o femeie care a ieșit pe geamul unei mașini oprite pe marginea drumului, pe Transfăgărășan. În imaginile publicate pe Facebook se vede cum doi urși se apropie de autovehicul, pentru a fi fotografiați de persoanele aflate în mașină.Unul dintre urși s-a repezit asupra femeii, care ieșise pe geamul din spate a autoturismului, dar aceasta s-a retras subit în mașină. Ursul a mai rămas câteva momente sprijinit de portiera mașinii, apoi s-a retras.Până la această oră, autoritățile nu au făcut niciun anunț cu privire la acest incident și nu există informații despre starea de sănătate a femeii.